IRENA - Istarska Regionalna Energetska Agencija d.o.o., Rudarska 1, 52220 Labin, OIB: 15317120721 zastupana po direktoru Daliboru Jovanoviću (Naručitelj)

i

xxx OIB: xxx, zastupano po xxx (Izvršitelj)

sklopili su:

UGOVOR
JN-9/2026


OPĆE ODREDBE

Članak 1.
(1) Ovaj Ugovor sklapa se temeljem Odluke o odabiru najpovoljnije ponude, Interni broj: D/04-14/26/xx-05 od xx.xx.2026. donesene u postupku nabave ispod zakonskog praga za predmet nabave „Nabava senzorske opreme za potrebe projekta ARCA“, broj nabave: JN-9/2026.

(2) Predmet Ugovora je usluga dobave, dostave i montaže 1 (jednog) kompleta senzorske opreme koji se postavlja na stabla na šumskom terenu na lokaciji Gornji Kamenjak, 52100 Premantura, na dijelu k.o. Premantura (k.č. 917/1, 917/32, 917/33, 917/234) i k.o. Pomer (k.č. 845/10, 848/2, 850/6) sukladno Prilogu 2c - Lokacija. Svrha usluge je omogućavanje boljeg praćenja zdravlja šumskog ekosustava, te rane detekcije i kvalitetnijeg prognoziranja rizičnih faktora vezanih uz elementarne nepogode, prvenstveno šumske požare, suše i oluje. Predmet Ugovora sufinanciran je kroz Interreg IPA Adrion program, projekt ARCA - ARtificial intelligence platform to prevent Climate change natural hazArds.

(3) Senzorska oprema odnosi se na 1 (jedan) komplet koji uključuje 15 komada senzorskih uređaja sa svim zadanim tehničkim karakteristikama, dodatnom opremom i tehničkim uslugama detaljno opisanima u točci 1.5. Poziva na dostavu ponuda JN-9/2026 (Interni broj: D/04-14/26/xx-02 od xx.xx.2026., u daljnjem tekstu: Poziv).

ZADACI IZVRŠITELJA 

Članak 2.
(1) Svi zadaci trebaju biti odrađeni prema uputama i kriterijima zadanima Pozivom. 

(2) Izvršitelj je dužan senzorsku opremu iz članka 1, stavka 3 ovog Ugovora dobaviti i dostaviti do lokacije na kojoj je predviđena montaža, te izvršiti uslugu montaže opreme sukladno dogovoru i uputama Poziva, te u skladu s važećim zakonima i podzakonskim aktima Republike Hrvatske, kao i pravilima struke arborikulture i urbanog šumarstva. Točno vrijeme i lokaciju dostave opreme Izvršitelj definira u dogovoru sa Naručiteljem.

(3) Izvršitelj se obvezuje izvršiti preliminarno testiranje funkcionalnosti senzorske opreme na lokaciji nakon montaže, uz prijašnje obavještavanje i dogovor sa Korisnikom i Naručiteljem. Izvršitelj se obvezuje po završetku radova sa terena ukloniti preostali materijal, opremu, sredstva za rad i drugo, te očistiti teren od otpadaka.

(4) Izvršitelj se obavezuje pružiti Korisniku senzorske opreme tehničku obuku za korištenje osobno ili putem video poziva u roku od maksimalno 30 dana od dana izvršene montaže.

(5) Izvršitelj se obavezuje omogućiti neometano slanje prikupljenih podataka senzorske opreme do glavnog servera CMCC Foundation (Centro Euro-Mediterraneo sui Cambiamenti Climatici) u svrhu daljnje obrade. Prikupljanje i slanje podataka vrši se tijekom trajanja projekta ARCA, te u periodu od 5 (pet) godina nakon završetka projekta (zaključno sa 30. travnjem 2032. godine).
(6) U svrhu kontrole izvedenog stanja i osiguranja fiskalne odgovornosti projekta nakon izvršene montaže senzorske opreme ispunjava se Završno izvješće (Prilog 2d) kojim se provjerava usklađenost izvedenog stanja sa kriterijima Poziva do pune funkcionalnosti. Završnim izvješćem potvrđuje se da je Izvršitelj ispunio sve svoje ugovorne obveze prema Naručitelju, čime se vrši i primopredaja opreme, te izdaje račun. Završno izvješće smatra se ispunjenim nakon potpisa od strane predstavnika Komisije, koja se sastoji od predstavnika Naručitelja i predstavnika Izvršitelja. Naručitelj i Izvršitelj pridržavaju se rokova i procedure zadane točkom 1.5. Poziva. U slučaju inozemnog izvršitelja, ispunjava se i potpisuje verzija Završnog izvješća na hrvatskom i engleskom jeziku. U slučaju razilaženja u tumačenju izvješća, prioritet se daje verziji na hrvatskom jeziku.

NAČIN DJELOVANJA

Članak 3.
(1) Izvršitelj se obvezuje predmetne usluge obavljati stručno, kvalitetno i pravovremeno u skladu sa važećim propisima i obveznom primjenom utvrđenih standarda, te pravilima struke temeljenim na postojećim Zakonima i propisima. 

(2) Izvršitelj odgovara za zakonitost, tehničku ispravnost i međusobnu usklađenost svih dijelova opreme.
(3) Izvršitelj je dužan, bez dodatne naknade, izvršiti sve potrebne ispravke i dopune na terenu ukoliko se utvrde nedostaci koji nisu u skladu sa zadanim uputama Poziva. Navedeno se odnosi isključivo za nedostatke koji su posljedica nepravilnog izvršenja usluga od strane Izvršitelja. 
(4) Jamstveni rok na 15 komada senzorskih uređaja iz članka 1, stavka 3 ovog Ugovora traje zaključno do 30. travnja 2032. godine. Jamstvo stupa na snagu  obostranim  potpisivanjem Završnog izvješća od strane Komisije (predstavnik Naručitelja i predstavnik Izvršitelja) kojim se dokazuje da je Izvršitelj ispunio sve ugovorne obveze. Pokrivenost jamstvom uključuje popravak i/ili zamjenu senzorskih uređaja u slučaju kvara o trošku Izvršitelja. Za svu pripadajuću dodatnu opremu (sustav napajanja, baterije, punjače, solarne panele, SIM kartice i ostalu opremu do pune funkcionalnosti), Izvršitelj je obvezan jamčiti dostupnost i dobavljivost kompatibilnih zamjenskih elemenata na tržištu tijekom cijelog razdoblja, zaključno do 30. travnja 2032. godine, kako bi se osigurala mogućnost nabave i isporuke u slučaju kvara ili istrošenosti. Izvršitelj je dužan, tijekom cijelog trajanja jamstvenog roka i zaključno do 30. travnja 2032. godine, o svom trošku osigurati potpunu funkcionalnost i kontinuitet tehničkih usluga, što uključuje neometano slanje prikupljenih podataka sa senzorske opreme prema glavnom serveru CMCC Foundation (Centro Euro-Mediterraneo sui Cambiamenti Climatici) u svrhu daljnje obrade. Uvjet za potpisivanje Završnog izvješća i isplatu ugovorenog iznosa je dostava pojedinačnih jamstvenih listova za isporučene senzorske uređaje s fiksno utvrđenim rokom trajanja do 30. travnja 2032. godine te CE izjave o sukladnosti i tehničke dokumentacije.

(5) Naručitelj osigurava koordinaciju izvršenja usluga i usklađenje sa uputama u Pozivu. Izvršitelj je dužan pravovremeno dostaviti sve potrebne podatke i postupati sukladno uputama i odobrenjima Naručitelja.
(6) Izvršitelj ne smije započeti s izvršenjem usluga prije zaprimanja pisanog odobrenja Naručitelja.
(7) U slučaju inozemnog izvršitelja, ovaj ugovor sastavlja se i potpisuje na hrvatskom i engleskom jeziku. U slučaju razilaženja u tumačenju ugovora, prioritet se daje verziji na hrvatskom jeziku.

PLAĆANJE USLUGE

Članak 4.
(1) Izvršitelj će izvršenu uslugu i isporučenu robu u skladu s odredbama ovog Ugovora fakturirati Naručitelju nakon uredno izvršene usluge dobave, dostave i montaže ugovorene robe, potvrđene od strane Naručitelja potpisivanjem Završnog izvješća i sukladno uputama u točci 2.7. Poziva. 


Članak 5.
(1) Plaćanje se vrši nakon ispostave računa. Plaćanje će se izvršiti po izvršenoj isporuci u roku od 60 (šezdeset) dana od dana zaprimanja valjanog računa. Ne odobrava se plaćanje predujma. Izvršitelj je dužan Naručitelju ispostaviti račun. 

(2) Izvršitelj će račun nasloviti na:

IRENA – Istarska Regionalna Energetska Agencija d.o.o.
Rudarska 1, 52220 Labin
OIB:  15317120721
Evidencijski broj nabave: JN – 9/2026
Broj ponude xxx
Broj sklopljenog ugovora xxx
Broj i naziv projekta – ARCA,  Project ID: IPA-ADRION00107, Interreg IPA Adrion Programme

Članak 6.
(1) Plaćanje se vrši u eurima (EUR) na broj bankovnog računa koji Izvršitelj dostavlja Naručitelju.

CIJENA USLUGE

Članak 7.
(1) Vrijednost Ugovora izražena je u eurima i iznosi xxx EUR bez PDV-a. Ukupna vrijednost Ugovora s uključenim PDV-om iznosi xxx EUR. Ukupna vrijednost Ugovora uključuje stavke navedene pod točkom 2.8. Poziva.

(2) U dodatnu opremu navedenu u točki 1.5 Poziva ulazi i sva ostala oprema nenavedena Pozivom, a neophodna za kontinuirani i neometani rad senzorskih uređaja, odnosno oprema bez koje rad senzorskih uređaja u punoj funkcionalnosti nije moguće ostvariti. Izvršitelj je obavezan u ukupnu cijenu ponude uključiti sve predviđene troškove dobave, dostave i montaže sve opreme potrebne za postizanje pune funkcionalnosti i ispunjenje svih tehničkih zahtjeva Naručitelja te nema pravo na naknadno povećanje ugovorene cijene zbog eventualno pogrešno procijenjenog opsega troškova radova i opreme.  


VAŽENJE UGOVORA

Članak 8.
(1) Rok pružanja usluge je 45 (četrdeset i pet) dana od datuma obostranog potpisa ovog Ugovora.

(2) U slučaju značajnijeg nepridržavanja obveza iz Ugovora od jedne strane, druga strana ga može raskinuti u roku od 15 (petnaest) dana, nakon pismene obavijesti.
(3) Naručitelj ima pravo raskinuti Ugovor i prijevremeno u slučaju:
· neopravdanog kašnjenja u izvršenju ugovornih obveza,
· neispunjavanja ili neurednog ispunjavanja obveza od strane Izvršitelja
(4) Prije raskida Ugovora, Naručitelj će pisanim putem pozvati Izvršitelja da u primjerenom roku, koji ne može biti kraći od 5 (pet) dana, otkloni utvrđene nedostatke.
(5) U slučaju raskida Ugovora zbog krivnje Izvršitelja, Naručitelj zadržava pravo ne platiti ukupni iznos ugovorene cijene koji se odnosi na neizvršeni ili neuredno izvršeni dio usluge. Usluge izvršene u skladu s odobrenima od strane Naručitelja će se podmiriti. 

Članak 9.
(1) Kašnjenje u realizaciji ugovorne obveze se kažnjava s umanjivanjem vrijednosti ugovora za 0,5% izvorne vrijednosti ugovora za svaki dan kašnjenja unutar prvih 30 dana kašnjenja i s umanjivanjem vrijednosti ugovora za 1% izvorne vrijednosti ugovora za svaki dan nakon tog perioda.


Članak 10.
(1) Naredni dokumenti smatraju se sastavnim dijelovima ovog Ugovora:
· Ugovor JN-9/2026,
· Poziv na dostavu ponuda JN-9/2026
· Prilog 2a-1 i 2a-2 – Ponudbeni list i troškovnik 
· Prilog 2b – Tehnički list
· Prilog 2c – Lokacija
· Prilog 2g – Izjava o jamstvenom roku, dobavljivosti zamjenskih elemenata i kontinuitetu tehničkih usluga

(2) U slučaju neslaganja pojedinih stavki dokumenata koji čine ovaj Ugovor, u dogovoru s Naručiteljem, rješenja je moguće modificirati.

ZAVRŠNE ODREDBE

Članak 11.
 (1) Ugovorne strane su suglasne da za sve što nije izrijekom navedeno u ovom Ugovoru vrijede odredbe Zakona o obveznim odnosima te drugih važećih zakonskih i drugih propisa. 


Članak 12.
(1) Ovaj je Ugovor sastavljen i napisan u 4 (četiri) istovjetna primjerka, od kojih svaki ima dokaznu snagu izvornika, i svaka ugovorna strana dobiva po 2 (dva) primjerka. 


Članak 13.
(1) Ugovor stupa na snagu danom potpisa (svih) ugovornih strana. 


[bookmark: _Hlk147137556]Mjesto i datum:							

Labin, xx.xx.2026.
INTERNI BROJ: D/04-14/26/xx-07


NARUČITELJ							                 IZVRŠITELJ

        
______________________                                                                                         ______________________

Dalibor Jovanović, direktor                                                                  		xxx
